**Luigi Delneri** (s. 23. elokuuta 1950 Aquileia, Italia) on italialainen jalkapallovalmentaja ja entinen pelaaja.

Ura pelaajana
-------------

Delneri aloitti peliuransa kotikaupunkinsa ASD Aquileiassa 1967. Delnerin pelaajaura oli varsin vaatimaton, suurimpana saavutuksena oli nousu Serie A:han Udinesen paidassa 1979. Peliuransa Delneri päätti 34-vuotiaana oderzolaisessa amatöörijoukkue USD Opiterginassa 1985.

Ura valmentajana
----------------

Delneri aloitti valmennusuransa heti pelaajauransa päätyttyä 1985 Opiterginassa. Seuran puheenjohtajana toimi tuolloin Ettero Setten, nykyinen Trevison omistaja. 1986 Delneri siirtyi Serie D:ssä pelaavan Pro Gorizian päävalmentajaksi, josta 1989 toiseen Serie D-seuraan, AS Partinicaudaceen päävalmentajaksi. Serie C2:ssa Delneri valmensi 1990-luvun alussa Teramoa, Ravennaa ja Novaraa. Nostettuaan Nocerinan Serie C1:een, Delneri siirtyi Ternanan päävalmentajaksi. Ternanassa Delneri saavutti menestystä nostaen seuran kahdessa vuodessa Serie C2:sta Serie B:hen.

1998 Serie A-seura Empoli FC palkkasi Delnerin päävalmentajakseen, mutta Delneri sai potkut jo ennen kauden alkua siirryttyään takaisin Ternanan päävalmentajaksi. 

2000 Delneristä tuli Serie B:ssä pelaavan Chievo Veronan päävalmentaja. Delneri sai mainetta ja kunniaa nostamalla seuran Serie A:han ja johdattamalla aina UEFA Cupiin saakka.

Chievossa saavuttamansa menestyksen seurauksena, portugalilaisseura FC Porto palkkasi Delnerin kesällä 2004 päävalmentajakseen, mutta hän sai potkut ennen kuin valmensi joukkuetta ainoassakaan ottelussa. Lokakuussa 2004 Delneri seurasi saksalaista Rudi Völleriä AS Roman päävalmentajana.

Kesällä 2005 Delneri hyväksyi UEFA Cupiin Francesco Guidolinin johdolla selvinneen Palermon tarjouksen päävalmentajan paikasta. Delnerin ura seurassa alkoi loistavasti, mutta kauden vanhetessa otteet alkoivat lipsua ja hän sai potkut 28. tammikuuta 2006 joukkueen hävittyä 1–3 AC Sienalle.

Lokakuussa 2006 Delneri palasi valmennustehtäviin Chievo Veronaan kun Giuseppe Pillonin saatua potkut. Delneri ei kuitenkaan onnistunut työssään vaan Chievo putosi kauden jälkeen Serie B:hen. Kesäkuussa 2007 hän teki yhden kauden sopimuksen Serie A -seura Atalantan kanssa.

Delneri vietti Atalantassa kuitenkin kaksi kautta. Kesällä 2009 hän siirtyi UC Sampdorian päävalmentajaksi.  Delnerin johdolla Sampdoria pelasi komean kauden ja sijoittui lopulta Serie A:ssa neljänneksi ja pääsee näin Mestarien liigan karsintoihin. Kauden jälkeen Delneri jätti kuitenkin tehtävänsä seuran päävalmentajana.  Tämän jälkeen hän siirtyi Juventuksen valmentajaksi, vaikka häntä huhuttiin kovasti myös Valioliigassa pelaavaan Liverpooliin Rafael Benitezin korvaajaksi.

Delnerin urakka *Vanhan Rouvan* päävalmentajana sujui murheellisesti. Juventus putosi jo varhaisessa vaiheessa ulos Serie A:n kärkikahinoista eikä menestystä tullut Coppa Italiassakaan. Kausi päättyi seitsemänteen sijaan ja jäämiseen europelien ulkopuolelle, mikä tiesi Delnerille potkuja kauden päätteeksi. 

Lokakuun loppupuolella 2012 Delneri palasi valmennustehtäviin Serie A:ssa kymmenentenä majailleen Genoan päävalmentajana.  Delnerin johdolla Genoa romahti liigan hännille ja lopulta hän sai tammikuussa 2013 potkut Genoan ollessa vasta sijalla 18. 

Joulukuun alussa 2015 Delneristä tuli Serie A:n sarjajumboksi juuttuneen Hellas Veronan päävalmentaja.  Delneri ei onnistunut nostamaan Hellas Veronaa pois putoamisviivan alapuolelta ja kausi päättyi seuran osalta putoamiseen Serie B:hen. Kauden jälkeen seuran ja Delnerin tiet erosivat.

Lokakuussa 2016 Delnerin pitkä valmennusura sai jatkoa Udinesen peräsimessä. Delnerin johdolla Udinese pelasi vaihtelevan ja kaksijakoisen kauden. Pisteitä kertyi kuitenkin riittävästi sarjapaikan säilyttämiseen ja lopulta Udinese sijoittui Serie A:ssa sijalle 13. Kausi 2017/18 lähti liikkeelle yskähdellen. Delneri johdatti joukkueensa voittoon neljässä kauden 13 ensimmäisestä ottelusta ja lopulta kotitappio Cagliari Calciolle oli seurajohdolle liikaa. Delneri sai potkut Udinesesta marraskuun lopulla 2017.

Syyskuussa 2020 Delneristä tuli Serie B:hen pudonneen Brescian päävalmentaja. Hän sai kuitenkin potkut jo lokakuun alussa, kun joukkue oli pelannut hänen alaisuudessaan kaksi ottelua, joista hävinnyt toisen ja pelannut toisessa tasan.

Meriitit valmentajana
---------------------

* Serie A:n vuoden valmentaja (Oscar del Calcio): 2002

Lähteet
-------

1. ↑  Samp holt delneri
2. ↑  Italien: Del Neri verlässt Sampdoria
3. ↑  Juventus julkisti uuden päävalmentajan *iltasanomat.fi*.  19.5.2010. Ilta-Sanomat. Viitattu 19.5.2010.
4. ↑  Juventus manager Luigi Del Neri confirms he is being replaced *guardian.co.uk*.  21.5.2011. Guardian.co.uk. Viitattu 24.5.2010.
5. ↑  Italien: Delneri wird Nachfolger beim CFC
6. ↑  Genoa gibt Delneri den Laufpass
7. ↑  Official: Del Neri in at Verona
8. ↑  Confirmed: Del Neri leaves Verona
9. ↑  Udinese appoint Delneri as coach after Iachini sacking
10. ↑  Udinese sack manager Luigi Delneri and hire Massimo Oddo to replace him
11. ↑  Luigi Delneri è il nuovo tecnico della Prima Squadra (Arkistoitu – Internet Archive)
12. ↑  Official: Brescia sack Delneri, recall Lopez

  


|  |  |  |
| --- | --- | --- |
| Edeltäjä:**Carlo Ancelotti** | **Oscar del Calcio**2002 | Seuraaja:**Marcello Lippi** |

|  |  |  |
| --- | --- | --- |
| Edeltäjä:**José Mourinho** | **FC Porton päävalmentaja**6–7/2004 | Seuraaja:**Víctor Fernández** |

|  |  |  |
| --- | --- | --- |
| Edeltäjä:**Rudi Völler** | **AS Roman päävalmentaja**9/2004–2005 | Seuraaja:**Bruno Conti** |

|  |  |  |
| --- | --- | --- |
| Edeltäjä:**Francesco Guidolin** | **US Città di Palermon päävalmentaja**2005–2006 | Seuraaja:**Francesco Guidolin** |

|  |  |  |
| --- | --- | --- |
| Edeltäjä:**Giuseppe Pillon** | **Chievo Veronan päävalmentaja**10/2006–2007 | Seuraaja:**Giuseppe Iachini** |

|  |  |  |
| --- | --- | --- |
| Edeltäjä:**Stefano Colantuono** | **Atalantan päävalmentaja**2007–2009 | Seuraaja:**Angelo Gregucci** |

|  |  |  |
| --- | --- | --- |
| Edeltäjä:**Walter Mazzarri** | **UC Sampdorian päävalmentaja**2009–2010 | Seuraaja:**Domenico Di Carlo** |

|  |  |  |
| --- | --- | --- |
| Edeltäjä:**Alberto Zaccheroni** | **Juventuksen päävalmentaja**2010–2011 | Seuraaja:**Antonio Conte** |

|  |  |  |
| --- | --- | --- |
| Edeltäjä:**Luigi Di Canio** | **Genoa CFC:n päävalmentaja**10/2012–1/2013 | Seuraaja:**Davide Ballardini** |

|  |  |  |
| --- | --- | --- |
| Edeltäjä:**Andrea Mandorlini** | **Hellas Veronan päävalmentaja**12/2015–2016 | Seuraaja:**Fabio Pecchia** |

|  |  |  |
| --- | --- | --- |
| Edeltäjä:**Giuseppe Iachini** | **Udinesen päävalmentaja**10/2016–11/2017 | Seuraaja:**Massimo Oddo** |

|  |  |  |
| --- | --- | --- |
| Edeltäjä:**Diego Lopéz** | **Brescia Calcion päävalmentaja**8–9/2020 | Seuraaja:**Diego Lopéz** |